PMIndiaData/PMIndiaSum huggingface dataset:
পি.এম.না মার্চ ১২দা ‘আজাদী কা অমরুত মহোৎসব’ কা মরী লৈনবা থবক থৌরম হৌদোক্কদৌরি

প্রধান মন্ত্রী শ্রী নরেন্দ্র মোদীনা ২০২১গী মার্চকী ১২দা অহমেদবাদকী সাবরমতী আশ্রমদগী পদযাত্রা (নিংতম্বগী খোঙচৎ) লমথাগনি অমসুং ‘আজাদী কা অমরুত মহোৎসব’ (India@75)গী মাইখুম হাংদোকপগী থবক-থৌরমশিং হৌদোক্কনি। প্রধান মন্ত্রীনা অতোপ্পা কলচরেল অমসুং দিজিতেলগী ওইবা India@75গী থৌরমশিং কয়া অমসু হৌদোক্কনি অমসুং সাবরমতী আশ্রমগী মীয়াম পুনবদা ৱা ঙাংগনি। আজাদী কা অমরুত মহোৎসব আজাদী কা অমরুত মহোৎসব অসি ইন্দিয়াগী ইন্দিপেন্দেন্সকী ৭৫শুবা নিংশিং থৌরম পাংথোক্নবা ভারত সরকারনা শিনবা থৌরমশিংগী পরীং অমনি। মহোৎসব অসি জন-ভাগীদারীগী ইথিলদা জন-উৎসব ওইনা পাংথোক্কনি। নিংশিং থৌরম অসিগী পোলিসি অমসুং থৌরাংশিং য়াৎথোক্নবা হোম মিনিস্তরনা লুচিংবা নেস্নেল ইম্প্লিমেন্তেসন কম্মিতি অমা শেমগৎলে। মাইখুম হাংদোকপগী থবক-থৌরমশিং অসি ২০২১গী মার্চকী ১২দগী হৌদুনা ২০২২গী ওগস্তকী ১৫গী মাংওইননা চয়োল ৭৫ চুপ্না পাংথোক্কনি। পদযাত্রা পদযাত্রা অসি পি.এম.না লমথাগনি, হায়রিবা অসি নুমিৎ ২৫ চুপ্না এপ্রিলগী ৫দা লোইগদবা ২৪১শাংবা খোঙচৎ অসি মার্চর ৮১না অহমেদবাদকী সাবরমতী আশ্রমদগী নবসারিগী দান্দি ফাওবা চৎকনি। পদযাত্রা অসি মীয়ামগী ওইবা কাংবু কয়া অমনা দান্দি য়ৌবা ফাওবগী লম্বীদা শরুক য়াগনি। য়ুনিয়ন মিনিস্তর শ্রী প্রহালাদ সিংহ পতেলনা, পদযাত্রা অসিগী অহানবা লেপ কিলোমিতর ৭৫ লুচিংদুনা চৎকনি। India@75 মখাদা মাইখুম হাংদোকপগী থবক থৌরমশিং থৌরম অসি India@75গী থীমগী হায়বদি ফিল্ম অমা, ৱেবসাইত, ইশৈ, আত্মানির্ভার চক্র অমসুং আত্মানির্ভার ইনক্যুবেতর মখাদা মাইখুম হাংদোকপগী থবক থৌরমশিং হৌদোকপা উবা ফংগনি। মথক্কী লৌখৎলিবা খোঙথাং অসিগী মথক্তা, থৌরম অসি লৈবাক অসিগী নমথবা ঙমদ্রবা ইশৈ-জগোই শিন-লাংদুনা পাংথোক্কনি। মসিদা ইশৈ, জগোই, শৈরেং-থীবা, প্রিএম্বল পাবা (লৈবাক অসি মফম কয়াগী লোল মখল কয়া অমদা লাইনশিং) য়াওগনি। নহারোলগী শক্তি অসি উৎতুনা তুংগী ওইবা ইন্দিয়া অসি খোঙজেল ৭৫ অমসুং জগোই শাবী ৭৫না থৌরম অসিদা শরুক য়াগনি। স্তেত অমসুং য়ু.তিয় সরকারনা ভারত পুম্বদা ২০২১গী মার্চকী ১২দা থৌরমশিং শিনগনি। হায়রিবা থৌরম অসিগী মথক্তা কলচর মিনিস্ত্রী, য়ুথ এফিয়র্স মিনিস্ত্রী অমসুং ত্রীফেদকী মখাদা আর্কিওলোজিকেল সর্ভে ওফ ইন্দিয়া অমসুং জোনেল কলচরেল সেন্তরনা থৌরম অসি শরুক য়াননবা মখল কয়াগী থবক থৌরমশিং থৌরাং তৌরি।
দিসএবিলিতি সেক্তরদা মতেং পীননবা ভারত অমসুং অস্ত্রেলিয়াগী মরক্তা এম ও য়ু খুৎয়েক পীনবা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা দিসএবিলিতি সেক্তরদা মতেং পীননবা ভারত অমসুং অস্ত্রেলিয়াগী মরক্তা এম ও য়ু খুৎয়েক পীনখিবা অদু য়ারে । এম ও য়ু অদু ২০১৮গী নবেম্বর ২২দা অস্ত্রেলিয়াগী সিদনিদা খুৎয়েক পীনখিবনি । কান্নবশিং : দিস এবিলিতিসেক্তর পুন্না থবক তৌমিন্নদুনা ভারত অমসুং অস্ত্রেলিয়াগী মরক্তা মতেং পীনবদা এম ও য়ু অসিনা মতেং পাংগনি । মসিনা ভারত অমসুং অস্ত্রেলিয়াগী মরক্তা লৈনরিবা নাকল অনিগী মরি কনখৎহনগনি । মখা তানা মসিগী এম ও য়ু অসিনা লৈবাক অনিমক্তা লৈরিবা ইন্তেলেকচুয়েল দিসএবিলিতি অমসুং মেন্তেলদিস এবিলিতিগী মীওইশিং খুন্দা-লৈতাহনবগী থবক পায়খৎপদা মতেং ওইগনি । নাকল অনিনা য়ানবা মওংদা থবক ওইনা পায়খৎনবা লৈবাক অনিমক্না দিস এবিলিতি সেক্তরদা অখন্নবা থবকশিং পায়খৎকনি ।
রাজ্য মরীদা ও দি এফকী মায়কৈদা পায়খৎলিবশিং অদু প্রধান মন্ত্রীনা য়েংশিনখ্রে

ঙসি প্রধান মন্ত্রী শ্রী নরেন্দ্র মোদীনা উত্তর প্রদেশ, বিহার, ওরিষা অমসুং জম্মু & কশ্মীর রাজ্যশিংগী কলেক্তরশিংগা উনদুনা ৱারি শান্নখ্রে। রাজ্যশিং অসিদা ও দি এফ (ওপন দেফেকেসন ফ্রী)কী মায়কৈদা পায়খৎলিবশিং অদু মহাক্না য়েংশিনখি। স্বচ্ছ ভারত অমসুং সেনিতেসন গোলশিংগী মায়কৈদা হৌজিক ফাওবদা তৌখিবা থবকশিংদা মখোয়গী মীৎয়েং অমসুং এক্সপরিয়েন্সশিং সেয়ার তৌনবা প্রধান মন্ত্রীনা রাজ্যশিংগী পুক্নিং থৌগৎখি। থৌরম অসি মপুং ফানা পাংথোকপা অসিনা মহাত্মা গান্ধীগী ১৫০শুবা মপোক কুমোন অসিদগীদমক হেন্না পুক্নিং থৌগৎনীংঙাই অতৈ লৈতে হায়না মহাক্না অকনবা ৱাফম থমখি। প্রোগ্রেসশিং অদু মোনিতর তৌনবা জিলাগী থাক্তা তিমশিং শেমগদবনি হায়না মহাক্না ফোংদোকখি। মিসন অসি মীয়ামগী খোংজং ওন্থোক্নবা হোৎনবা চুমগনি হায়না মহাক্না ফোংদোকখি। মসিগা মরি লৈননা অহেনবা এৱারনেস পাংথোকপদা মহৈরোইশিং অমসুং স্কুলগী অঙাংশিংনা মরুওইবা থৌদাং লৌবা ঙমগনি হায়না মহাক্না ফোংদোকখি।
শ্রী লদু কিশোর স্বাইন্না লৈখিদবদা প্রধান মন্ত্রীনা অৱাবা ফোংদোকখ্রে

শ্রী লদু কিশোর স্বাইন্না লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। প্রধান মন্ত্রীনা হায়খি, “ওরিশাগী অস্কাদগী লোক সভাগী এম.পি. লদু কিশোর স্বাইন জীনা লৈখিদবদা থম্মোয় শোক্না নুঙাইতবা ফাওই। খুন্নাইদা লৌরম্বা মহাক্কী অথোইবা থৌদাংশিং অদুগীদমক মহাকপু নীংশিংদুনা লৈহৌরগনি। খুঙ্গংগী চাউখৎ থৌরমগী মায়কৈদা মহাক্না লৌরম্বা থৌদাং অদু নীংশিংনীংঙাইনি। মহাক্কী মচানিপা নীচিকেতাগা ৱারী শানদুনা অৱাবা ফোংদোকখ্রে।”
প্রধান মন্ত্রীনা ইনর্জী অমসুং মাইনিংগী মরু ওইবা ইনফ্রাস্ত্রকচরগী থবক থৌরমশিং য়েংশিনখ্রে

প্রধান মন্ত্রী শ্রী নরেন্দ্র মোদীনা লৈবাকপোকপা নুমিত্তা পাৱর, রেন্যুএভল ইনর্জী, পেত্রোলিয়ম অমসুং নেচরেল গ্যাস, কোইলা, অমসুং মাইনিংগী মরু ওইবা ইনফ্রাস্ত্রকচরগী থবক-থৌরমশিং য়েংশিনখ্রে। পুং অনি চুপ্না চৎথখিবা য়েংশিনবগী মীফম অদুদা, ইনফ্রাস্ত্রকচরগা মরি লৈনবা মন্ত্রালয়শিং, নীতি আয়োগ অমসুং প্রধান মন্ত্রী ওফিসকী মকোক থোংবা ওফিসিএলশিংনা শরুক য়াখি। নীতি আয়োগকী সি.ই.ও. শ্রী অমিতাব কান্তনা পুথোকপা প্রজেন্তেসন অদুদা ভারত্তা শেমগৎলিবা পাৱর জেনরেসন কেপাসিতী অসি গিগাৱাৎ ৩৪৪দা হেনগৎলে হায়না পনখি। ২০১৪দা চাদা ৪দগী হেন্না ওইরম্বা ভারতকী ইনর্জী দিফিজিৎ অদু ২০১৮দা চাদা ১ হন্থখি। ত্রান্সমিসন লাইনশিং, ত্রান্সফোর্মর কেপাসিতী, অমসুং ইন্তর-রিজনেল ত্রান্সমিসন্দা অহেনবা মরুওইবা কেপাসিতী হাপচিল্লে। ভারত অসি ৱার্ল্দ বেঙ্ককী “ইলেক্ত্রিসিতী লাইনা ফংহনবা”গী পরিংদা ২০১৪দা ৯৯দা লৈরম্বদগী হৌজিক ২৬শুবা রেঙ্কতা লৈরে। সৌভাগ্য খোংথাংগী মখাদা য়ুমথোং খুদিং ইলেক্ত্রিক ফংহনবগী থবক য়েংশিনখ্রে। শহর অমসুং খুঙ্গং অনিমক্তা অরোইবা মাইল ফাওবা শম্নহনবা অমসুং য়েন্থোকপগী থবক্তসু খন্ন-নৈনদুনা মীৎয়েং চংখি। অনৌবা অমসুং রেন্যুএবল ইনর্জীগী লমদা, অপুনবা শেমগৎলবা কেপাসিতী অসি ২০১৩-১৪দা গিগাৱাৎ ৩৫.৫ ওইরম্বদগী ২০১৭-১৮দা গিগাৱাৎ ৭০ ওইদুনা চাউরাক্না শরুক অনি ওইরে। মতম অসিমক্কী মনুংদা সোলর ইনর্জীদা শেমগৎলবা কেপাসিতী অসি গিগাৱাৎ ২.৬তগী গিগাৱাৎ ২২দা হেনগৎলে। ওফিসিএলশিংনা থাজবা ফোংদোকখি মদুদি ২০২২ ফাওবগী মনুংদা রেন্যুএবল ইনর্জীগী কেপাসিতী গিগাৱাৎ ১৭৫ ওইহনবগী প্রধান মন্ত্রীগী পান্দম অদু লাইনা য়ৌবা ঙম্বগী লম্বীদা ভারতনা চংশিল্লি। প্রধান মন্ত্রীনা ওফিসিএলশিংদা খঙহনখি মদুদি সোলর ইনর্জীগী কেপাসিতী হেনগৎহন্দুনা মসিগী কান্নবা অসি মতিক চাবা থৌরাংশিং খুদম ওইনা সোলর পম্প, অমসুং খুৎলোইবা সোলরগী চাক থোংনবা পাম্বৈশিংগী থোংদা লৌমীশিংদা য়ৌহনবা ঙম্নবগী মাইকৈদা থবক পাইখৎকদবনি। পেত্রোলিয়ম অমসুং নেচরেল গ্যাসকী মতাংদা, মসি পনখি মদুদি প্রধান মন্ত্রী উজ্জ্বালা য়োজনাগী মখাদা লেপথোকখিবা পান্দম অদু শেনবা চহি অসিগী মনুংদা লাইনা ফংবা ঙমগনি। কোইলাগী লমদা, খন্ন-নৈনদুনা পোৎথোক পুথোকপা হেনগৎহনবদা মীৎয়েং থমখি।
পি.এম.না য়ু.এস.এ.বু ইন্তর্নেস্নেল সোলর এলাইয়েন্সতা তরাম্না ওকখ্রে

প্রধান মন্ত্রী, শ্রী নরেন্দ্র মোদীনা য়ুনাইতেদ স্তেতস ওফ অমেরিকাবু ইন্তর্নেস্নেল সোলর এলাইয়েন্সতা তরাম্না ওকখ্রে। শ্রী মোদীনা য়ু. এস.কী প্রসিদেন্ত মিস্তর জো বিদেনবু খোঙথাং অসিগীদমক থাগৎপা ফোংদোকখি। ক্লাইমেৎকী অখন্নবা প্রসিদেন্সিএল এনবোই মিস্তির জোন কেরীনা পীরকপা ত্বীত অমগী পাউখুমদা, প্রধান মন্ত্রীনা ত্বীত তৌখি: “@ClimateEnvoyগী য়াম্না নুঙাইবা পাউনি! ঐহাক্না @POTUSপু থাগৎচরি অমসুং থম্মোয়নুংদগী য়ু.এস.এ.বু @isolarallianceতা তরাম্না ওকচরি। হায়রিবা অসিনা লেঙদবা প্লানেৎ অমগী সোলর ইনর্জী থম্নবা ঐখোয়গী এলাইয়েন্সতা মখা তানা মপাঙ্গল কনখৎহল্লগনি”।
স্তেচু ওফ য়ুনিতিগা রেল শম্নবা অসিনা লমকোইবশিংদা কানবা পীরগনি, থবক্কী খুদোংচাবা কয়া অমা ফংলগনি: প্রধান মন্ত্রী

প্রধান মন্ত্রী, শ্রী নরেন্দ্র মোদীনা হায় মদুদি কেবদিয়াদা মাইকৈ খুদিংদগী রেলৱেনা য়ৌশিনবা অসি নিংশিংনিঙাই ওইবা মিকুপ অমা ওইদুনা মীপুম খুদিংদা চাওথোকচনিঙাই ওইরি। শ্রী মোদীনা লৈবাক অসিগী তোঙানবা মফম কয়া অমদগী ত্রেন নিপাল গুজরাতকী কেবদিয়া ফাওবা শম্ননবা লমথাখ্রবা মতুংদা ৱা ঙাংখি অমসুং ভিদিও কনফরেন্সকী খুত্থাংদা রেলৱেজগা মরী লৈনবা প্রোজেক্ত কয়া অমা স্তেত অসিদা হৌদোকখি। প্রধান মন্ত্রীনা, অনৌবা শম্নবশিং অসি তাকখি মদুদি কেবদিয়া অমসুং চেন্নাই, বরানাসি, রেৱা, দাদর অমসুং দিল্লী মরক্তা লোয়ননা কেবদিয়া অমসুং প্রতাপনগর মরক্কী এম.ই.এম.য়ু. সর্বিস অমসুং দাভোই-চান্দোদকী শাংলবা মফমশিং অমসুং চান্দোদ-কেবদিয়া মরক্কী অনৌবা লাইন হায়রিবা অসিনা কেবদিয়া চাওখৎপদা অনৌবা পন্দুপ অমা ওইরগনি। মসিনা লমকোইবশিং অমসুং মফম অসিগী অদিবাসি অনিমক কান্নহল্লগনি অমসুং মসিনা মশাগী ওইবা থবক অমসুং অতৈ থবক্কী মফম অমা ওইরগনি। রেলৱে লাইন অসিনা থাজবা মফমশিং হায়বদি কর্নালি, পোইচা অমসুং নার্মাদাদা গারুদেশ্বারদা কন্নেক্সন পীরগনি।
জি ২০ মীফমগী চিদাইদা পাংথোকপা ব্রিক্স লুচিংবশিংগী মীফমদা পীখিবা প্রধান মন্ত্রীগী ৱারোল

অহানবা মক্তদা ঐহাক্না রাস্ত্রপতি বোল্সনারোবু ব্রাজিলগী রাস্ত্রপতি খল্লকপগীদমক নুংঙাইবা ফোংদোকচরি। অমদি ব্রিক্সকী ইমুং মনুংদসু তরাম্না ওকচরি। ঐহাক্না রাস্ত্রপতি বোল্সনারোবু মীফম অসি ওর্গনাইজ তৌবীবগীদমক হায়নীংঙাই লৈতনা থাগৎচরি। থৌরম অসিদা ঐখোয়গী মরূপ রামাফোসপু খা আফ্রিকাগী রাস্ত্রপতি ওইনা অমুক হন্না খল্লকপদা ঐহাক্না নুংঙাইবা ফোংদোকচরি। এক্সিলেন্সীজ, অসিগুম্বা মখলগী ইনফোর্মেল ওইবা খন্ন-নৈনবা অসিনা ঐখোয়দা জি-২০গী মরুওইবা ৱাফমশিংদা অমনা অমগী তেংবাং পীননবা খুদোংচাবা অদু ফংলি। ঙসি ঐহাক্না মরুওইনা মায়োক্নরিবা হিরম অহুমদা পুক্নীং চিংশিঞ্জরি। অহানবদা, মালেমগী ইকোনোমীদা খোংজেল তপথরকপা অমসুং নীংজিং-মাংজিংনবা। চৎন কাংলোনদা য়ুমফম ওইবা মল্তিলেতরেল ইন্তর্নেস্নেল ত্রেদ রেজিমদা নাকল অমতগী ওইবা ৱারেপ অমসুং মুন্নবগী থবক চত্থরি। নাকল অমরোমদা, রিসোর্সকী অৱাৎপা লৈরিবা অসিনা হৌজিক লৈরিবা মার্কেৎ ইকোনোমীগী ইনফ্রাস্ত্রকচরদা চাউরাক্না দোলর ত্রিলিয়ন ১.৩গী শেল থাদবা হন্থরক্লি। অনিশুবা চাউনা মায়োক্নরিবা অসিনা গ্রোথ অমসুং প্রোগ্রসপু ইনক্লুসিব অমসুং সস্তেনেবল ওইহনবনি। খোংজেল য়াংনা অহোংবা লাক্লিবা তেক্নোলোজী খুদম ওইনা দিজিতেলাইজেসন অমদি ক্লাইমেৎ চেঞ্জ অসি ঐখোয় খক্তগী নত্তে, লাক্কদৌরিবা চারোল শুরোলগী ওইনসু অৱাবগী হিরম অমা ওইরি। তেরোরিজম অসি মীওইবা জাতি পুম্নমক্কী খ্বাইদগী চাউবা খুদোংথিনীংঙাই ওইরি। মসিনা মরাল লৈজদ্রবশিংগী পুন্সী মাংহনবতা নত্তনা শেল থুমগী ফিভম ফগৎহনবা অমসুং সমাজগী তংদু লৈতাবদা য়াম্না ফত্তবা মমি তারি। ঐখোয়না তেরোরিজম অমসুং জাতি খায়দোকপদা মতেং পাংলিবা অমসুং পুক্নীং থৌগৎলিবশিংগী লম্বী পুম্নমক থিংজিনবা তাই। এক্সিলেন্সীজ, সমস্যাশিং অসি লাকশিনবা অরাইবা নত্তে, অদুম ওইনমক মতমগী মতুং ইন্না ৱাফম মঙাখক থমজরি: i) ব্রিক্স লৈবাকশিংগী মরক্তা তেংবাং পীনবনা নাকল অমত্তগী ওইবা ৱারেপ্না পুরকপনা ফত্তবা মহৈ অদু খরা মখৈদি থিংবা ঙমগনি। ঐখোয়না রিফোর্ম মল্তিলেতরেলিজমগীদমক ইন্তর্নেস্নেল ফাইনান্সিয়েল অমসুং ত্রেদ ইন্সতিত্যুসনশিং অমসুং ওর্গনাজেসনশিংদা দরকার ওইবা রিফোর্মশিং মখা তানা চত্থবা মথৌ তাই। ii) মতিক চাবা ইকোনোমিক গ্রোথকীদমক থাউ অমসুং গ্যাসকুম্বা ইনর্জী রিসোর্সশিং অতাবা মমলদা মখা তানা ফংহনগদবনি। iii) ন্যু দিবেলপমেন্ত বেঙ্কনা মেম্বর লৈবাকশিংগী ফিজিকেল অমসুং সোসিয়েল ইনফ্রাস্ত্রকচর অমসুং ইনর্জী প্রোগ্রামশিংদা ইনভেস্তমেন্তকী অহেনবা খুদোংচাবা পীগদবনি। কোলিজন ফোর দিজাস্তর রেসিলিয়েন্স ইনফ্রাস্ত্রকচরগীদমক ভারতকী অনৌবা খোংথাংনা চাউখৎত্রিবা অমসুং চাউখৎলক্লিবা লৈবাকশিংবু নেচরেল দিজাস্তর মায়োক্নবদা মতিকচাবা ইনফ্রাস্ত্রকচরদা মতেং ওইরগনি। কোলিজন অসিদা শরুক য়ানবা ঐহাক্না ময়ামদা হায়জরি। iv) মালেমগী মফম খুদিংমক্তা মখুৎ-মশা হৈরবা আর্তিস্তশিং চত্থোক-চৎশিন তৌবদা লাইথোকহনগদবনি। মসিনা থবক তৌবগী চহী হেল্লবা মীশিং য়াম্না লৈবা লৈবাকশিংদা কান্নবা ফংগনি। v) ঐহাক্না হন্দক্তা তেরোরিজমদা গ্লোবেল কনফরেন্স অমগী ৱাফম হৌদোকখি। তেরোরিজমগী মায়োক্তা লান্থেংননবা দরকার ওইবা অয়াবা লৌবগী থৌওংনা ঐখোয়বু এক্তিব ওইহন্দবা য়ারোই। তেরোরিজমগী মায়োক্তা লান্থেংনবদা মরুওইবা মাংজিল থাবশিংগী মরক্তা অমা ওইনবা ঐহাক্না ব্রাজিলদা শিন্নজরি। এক্সিলেন্সীজ, ব্রাজিলদা পাংথোক্কদৌরিবা ব্রিক্স মীফম অদু ঐহাক্না খৌরাংনা ঙাইজরি। মীফম অসি মায় পাকহন্নবা ভারতনা তেংবাং পুম্নমক পীগনি। ময়াম পুম্নমকপু হন্না-হন্না থাগৎচরি।
প্রধান মন্ত্রীনা বাবু জগজীবন রামগী মপোক কুমওন লাকপদা মফমদা ইকায় খুম্নবা উৎখ্রে

প্রধান মন্ত্রী শ্রী নরেন্দ্র মোদীনা বাবু জগজীবন রামগী মপোক কুমওন লাকপদা মফমদা ইকায় খুম্নবা উৎখ্রে। প্রধান মন্ত্রীনা হায়খি, “লাইরবশিং, শোত্থরবশিং অমসুং নৈহৎপীরবশিংগী হক্কীদমক লান্থেংনবীরম্বা ফ্রীদম ফাইতর বাবু জগজীবন রামগী মপোক কুমওন লাকপদা মফমদা ইকোক নোন্না ইকায় খুম্নবা উৎচরি।”
প্রধান মন্ত্রীনা অহমেদবাদকী পুক্নিং হুরবা দ্রোন শোগী মমি শেয়র তৌখ্রে

প্রধান মন্ত্রী, শ্রী নরেন্দ্র মোদীনা গুজরাতকী অহমেদবাদতা উৎখিবা পুক্নিং হুরবা দ্রোন শোগী মমি শেয়র তৌখ্রে। শহর অসিনা নেস্নেল গেম্স হৌদোকপগী থৌরমগীদমক্তা শেম-শারি। প্রধান মন্ত্রীনা অসুম্না ত্বীত তৌখি: “অহমেদবাদ শহরনা নেস্নেল গেম্স হৌদোকপগী থৌরমগীদমক্তা শেম শাবগা লোয়ননা পুক্নিং হুরবা দ্রোন শো উৎখি”।
পি.এম.না কেদরনাথ ধামদা পায়খৎলিবা চাউখৎ থৌরাং য়েংশিনখ্রে

প্রধান মন্ত্রী শ্রী নরেন্দ্র মোদীনা ঙসি কেদরনাথ ধামদা চত্থরিবা চাউখৎ থৌরাংগী থবক অমসুং খুভম অদুগী মতিক ময়াই হেনগৎহন্নবা পায়খৎলিবা থৌরাংশিং য়েংশিনখ্রে‍। খন্ন-নৈনবা অদু লুনা নান্ন থমদুনা অমদি মতিক চানা চাউখৎ থৌরাং পায়খত্তুনা কেদরনাথ লাইশঙ অমসুং জগদগুরু অদি শঙ্করঅচার্য়গী লৈরোন চনখিবা মফমগী মতিক ময়াই হেনগৎহনবা হায়বসিদা য়ুম্ফম ওইখি‍। য়েংশিনখিবদা অদুদা গৌরিকুন্দ-কেদরনাথ লম্বী পরিংদা লমকোয়বশিংদা খুদোংচাব পুম্নমক পীননবা ৱাফম অমদি লায়ফমশিংদুগী পুৱারীগী অমদি নাৎকী মরুওইবা মশকশিং তেক্নোলোজী শীজিন্নদুনা উৎথোক্নবা থৌরাংশিংগী মতাংদা মীৎয়েং থমখি‍।
রাইসিনা দাইলোগকী নাকলদা মিনিস্ত্রিয়েল দেলেগেসন্না প্রধান মন্ত্রী শ্রী নরেন্দ্র মোদীগা উনখ্রে

রাইসিনা দাইলোগকী নাকলদা লৈবাক ১২দগী লাকপা মিনিস্ত্রিয়েল থাক্কী দেলেগেতশিংনা ঙসি প্রধান মন্ত্রী শ্রী নরেন্দ্র মোদীগা মহাক্কী রেসিদেন্সতা উনখ্রে। প্রধান মন্ত্রীগা উনখিবা দেলেগেতশিং অদুদা লতভিয়াগী ফোরেন এফিয়ার্স মিনিস্তর শ্রী এদগর্স রিনকেভিক্স, উজবেকিস্তানগী ফোরেন এফিয়ার্স মিনিস্তর শ্রী অবদুলাজিজ কামিলোব, হঙ্গেরিগী ফোরেন এফিয়ার্স অমসুং ত্রেদকী মন্ত্রী শ্রী পিতর জিজার্তো, অফগানিস্তানগী নেস্নেল সেক্যুরিতী এদভাইজর দা. হমদুল্লাহ মোহিব, চেক রিপব্লিক্কী ফোরেন এফিয়ার্স মিনিস্তর শ্রী তোমাস পেত্রিচেক, মালদিবকী ফোরেন এফিয়ার্স মিনিস্তর শ্রী অবদুল্লা শাহিদ, বঙ্গলাদেশকী ইনফোর্মেশন মিনিস্তর দা. হাসন মহমদ, ইস্তোনিয়াগী ফোরেন এফিয়ার্স মিনিস্তর শ্রী উর্মাস রৈনসালু, সাউথ আফ্রিকাগী ইন্তরনেস্নেল রিলেসন্স অমসুং কোওপরেসন মন্ত্রী দা. নালেদি পান্দোর, দেনমার্ক্কী ফোরেন এফিয়ার্স মিনিস্তর শ্রী জেপ কোফোদ, কমনৱেল্থকী সেক্রেতরী জেনরেল শ্রীমতী পেত্রিসিয়া স্কোতলেন্দ, সংহাই কোওপরেসন ওর্গনাইজেসনগী সেক্রেতরী জেনরেল শ্রী ব্লাদিমির নোরোব য়াওখি। প্রধান মন্ত্রীনা লুচিংবশিংবু ভারত্তা তরাম্না ওকখি অমসুং রাইসিনা দাইলোগ ২০২০দা মখোয়না শরুক য়ারিবা অদু থাগৎপা ফোংদোকখি। প্রধান মন্ত্রীনা রেপিদ অমসুং ইনক্লুসিব সোসিও-ইকোনোমিক দিবেলপমেন্তকীদমক সরকারনা পাক চাউনা হোৎরনিবা অদুগী মতাংদা ঙাংখি।
প্রধান মন্ত্রীনা মধ্য প্রদেশকী উজ্জৈন্দা লৈবা শ্রী মহাকাল লোক্তা মহাকাল লোক প্রোজেক্তকী ফেস I জাতিদা খুৎশিন্নখ্রে

প্রধান মন্ত্রী, শ্রী নরেন্দ্র মোদীনা ঙসি মধ্য প্রদেশকী উজ্জৈন্দা লৈবা শ্রী মহাকাল লোক্তা মহাকাল লোক প্রোজেক্তকী ফেস I জাতিদা খুৎশিন্নখ্রে। প্রধান মন্ত্রীনা নন্দী দ্বারদগী শ্রী মহাকাল লোক্তা মহাক্না থুংলবা মতমদা মহাক্না নাৎকী ওইবা ফৈজোম শেৎখি। মনুংদা লৈবা লাইশঙদা থুংলবা মতুংদা প্রধান মন্ত্রীনা পুজা অমসুং দর্শন পাঙথোকখি অমসুং লাইশঙগী পুজারিশিং য়াওনা ভগৱান শ্রী মহাকালগী মমাংদা মখুৎ লোন্নদুনা থৌনিখি। আর্তি তৌরবা অমসুং পুশপাঞ্জলি পাঙথোক্লবা মতুংদা প্রধান মন্ত্রীনা মনুংদা লৈবা লাইশঙগী খা থংবা চুথেক্তা ফমখি অমসুং ধ্যান তৌখি অমরোমদনা মন্ত্রশিং শোনখি। প্রধান মন্ত্রীনা নন্দীগী মীতমগা হেক থংননসু ফমখি অমসুং মখুৎ লোন্নদুনা থৌনিখি। প্রধান মন্ত্রীনা শ্রী মহাকাল লোক খুৎশিন্নবগী প্লেগ মাইখুম হাংখি। প্রধান মন্ত্রীনা লাইশঙগী ঋসিশিংগসু উন্নখি অমসুং মখোয়গা ঙাইহাক ৱারী শাখি। প্রধান মন্ত্রীনা মহাকাল লোক মন্দির কমপ্লেক্সতা চৎখি অমসুং খোঙনা চৎতুনা সপ্তর্শি মন্দল, মন্দপম, ত্রিপুরাসুর বথ অমসুং নবগর য়েংখি। প্রধান মন্ত্রীনা শিব পুরানাদগী অতোপ্পা কয়াগা লোয়ননা তাইবংপল শেমলকখিবা, গনেশ পোকখিবা, সতিগী ৱারী অমসুং দক্ষাগী মতাংদা ৱারীশিংদা য়ুম্ফম ওইবা পথকী ফকলাংদা য়েকপা লাইশিংসু য়েংখি। শ্রী মোদীনা মতুংদা থৌরম অসিদা উৎখিবা নাৎকী ওইবা থৌরম অমা য়েংখি অমসুং মানসরোভরদা মলখম্বগী পরফোর্মেন্স য়েংখি। মসিগী মতুংদা ভারত মাতা মন্দিরদা দর্শন তৌখি। প্রধান মন্ত্রীগা লোয়ননা মধ্য প্রদেশকী রাজ্যপাল শ্রী মঙ্গুভাই পতেল, মধ্য প্রদেশকী মুখ্য মন্ত্রী, শ্রী শিবরাজ সিংহ চৌহান অমসুং কেন্দ্র মন্ত্রী শ্রী জ্যোতিরাদিত্য সিন্ধিয়াসু চৎখি। বেকগ্রাউন্দ প্রধান মন্ত্রী, শ্রী নরেন্দ্র মোদীনা মধ্য প্রদেশকী উজ্জৈনগী শ্রী মহাকাল লোক্তা মহাকাল লোক প্রোজেক্তকী ফেজ ১ জাতি মীয়ামদা খুৎশিন্নখি‍। মহাকাল লোক প্রোজেক্তকী ফেজ ১না লাইশঙ অসিদা লাই খুরুম্বা লাক্লিবা মীওইশিংদা মালেমগী থাক্কী এমেনিতীশিং ফংহন্দুনা মখোয়গী এক্সপরিএন্স হেনগৎহনবদা মতেং ওইগনি‍। প্রোজেক্ত অসিনা মফম অসিদা মী চিন্বা হন্থহন্নবা অমসুং হেরিতেজ স্ত্রকচরশিংবু ঙাক শেন্দুনা থম্নবা অমদি হান্নগী ফিভমদা হঞ্জিলহন্নবা থৌরাংদা অখন্নবা মীৎয়েং থম্লি‍। প্রোজেক্ত অসিগী মখাদা, লাইশঙ মনুং অসি হান্নদগী শরুক তরেৎকী ময়াদা চাউথোক্লগনি‍। প্রোজেক্ত অসিগী অপুনবা শেনফম লুপা করোর ৮৫০গী ময়াদা ওইগনি‍। হৌজিক লাইশঙ অসিদা চহিদা মীওই করোর ১.৫রোম লাক্লিবা অসি শরুক অনি হেনগৎলক্কনি হায়না পানরি‍। প্রোজেক্ত অসি তাঙ্কক অনি থোক্না শেমগৎনবা থৌরাং তৌরি‍। মহাকাল পথ অসিদা প্রভু সিভগী অনন্দ তান্দব স্বরুপ (জগোয়গী মওং)শিং উৎপা য়ুম্বী ১০৮ য়াওরি‍। প্রভু সিভগী পুন্সিগী শক্লোন কয়া উৎপা লাইনিংগা মরী লৈনবা নুংদা হকপা শক্তমশিং মহাকাল পথ অসিদা য়াওরি‍। পথ অসিগী ফক্লাংদা য়েক্লিবশিং অসি তাইবংপাল শেম্বগী থৌওং, গনেস পোকপা, সতি দক্সগী ৱারীনচিংবা শিব পুরানাদা য়ুম্ফম ওইবনি‍। হেক্তর ২.৫ হেন্না পাক চাউবা প্লাজাগী মফম অসি থম্বাল হৌবা ইকোনশিংনা কোয়শিল্লি অমদি ইফুৎশিংগা লোয়ননা সিভগী মীতমশিং খিল্লি‍। মফম পুম্বসি অর্তিফিসিএল ইন্তলিজেন্স অমসুং সর্ভিলেন্স কেমেরাগী মতেংনা পুং ২৪ চুপ্না ইন্তিগ্রেতেদ কম্মান্দ এন্দ কন্ত্রোল সেন্তরনা য়েংশিন্দুনা লৈগনি‍।
ওগস্ত ২০দা পি.এম.না সোমনাথতা প্রোজেক্ত কয়া অমা শঙ্গাবা অমসুং উরেপ উয়ুং তমগদৌরি

প্রধান মন্ত্রী শ্রী মরেন্দ্র মোদীনা গুজরাতকী সোমনাথতা ওগস্ত ২০গী অয়ুং পুং ১১ তাবা মতমদা ভিদিও কনফরেন্সকী খুৎথাংদা প্রোজেক্ত কয়া অমা শঙ্গাবা অমসুং উরেপ উয়ুং তমগদৌরি। শঙ্গাগদৌরিবা প্রোজেক্ত অসি সোমনাথ প্রোমেনেদ, সোমনাথ একজিবিসন সেন্তর অমসুং অরিবা (জুনা)সোমনাথ গী শেমজিল্লবা মন্দিরগী প্রিসিন্তশিং য়াওরি। থৌরম অসিদা প্রধান মন্ত্রীনা শ্রী পার্বতি মন্দিরগী উরেপ উয়ুং তমগনি। সোমনাথ প্রোমেনেদ অসি পি.আর.এ.এস.ঐচ.এ.দি. (পিলগ্রীমেজ রিজুবেনেসন এন্দ স্পিরিচুএল, হেরিবতেজ ওগমেন্তেসন দ্রাইব) স্কীমগী মখাদা পুন্না লুপা কোতি ৪৭ চংবা শেমগৎপনি। ‘তুরিস্ত ফেসিলিতেসন সেন্তর’,গী মফম অসিদা শাগৎলিবা সোমনাথ একজিবিসন সেন্তর অসিনা সোমনাথ মন্দিরগী অকাই-অতোই ওইরবা শরুক অমসুং অরিবা সোমনাথকী নগর মওংগী মন্দিরগী আর্কিতেকচর য়াওবা স্কলপচরশিং উৎলি। অরিবা (জুনা)সোমনাথ গী শেমজিল্লবা মন্দিরগী প্রিসিন্তশিং অসি শ্রী সোমনাথ থ্রস্না অপুনবা শেনফম লুপা কোতি ৩.৫ চংনা লোইশিনখিবনি। হায়রিবা মন্দির অসি ইন্দোরগী রানী অহিলিয়াবাইনা অরিবা মন্দির অসিবু মাংদুনা লৈবা থেংনবদগী অহিলিয়াবাই মন্দির শেমজিনবদগী লৈরকখিবনি। অরিবা মন্দির অসিগী মফম পুম্বা পুন্না লাইনিংবা কয়াগী শোই-ঙামদনা লৈনবা অমসুং মরাং কাইবা মফম ওইনবা শেমজিনখিবনি। শ্রী পার্বতি মন্দির অসি অপুন্বা শেনফম লুপা কোতি ৩০ চংনা শাগৎনবা প্রপোজ তৌখিবনি। হায়রিবা অসিনা সোম্পুরা সালাতকী মওং, গর্ভা গ্রীাহা অমসুং ন্রিত্যা মন্ধপ শেমগৎপগী য়াওরি। য়ুনিয়ন হোম মিনিস্তর, য়ুনিয়ন তুরিজম মিনিস্তর লোয়ননা গুজরাতকী সি.এম. অমসুং দিপুতী সি.এম.না থৌরম অসিদা শরুক য়াগনি।
ইন্দিয়া-ফিনলেন্দ ভর্চ্যুএল সম্মিৎ

প্রধান মন্ত্রী শ্রী নরেন্দ্র মোদী অমসুং রিপব্লিক ওফ ফিনলেন্দগী প্রধান মন্ত্রী ঐচ.ই. কুমারী সন্না মরিন্না ঙসি ভর্চ্যুএল সম্মিৎ অমা পাঙথোকখ্রে অমসুং বাইলেতরেলগী সমস্যাশিংগী হীরম পুম্নমক লোইননা নাকল অনিমক্কী ওইবা অতোপ্পা রিজনেল অমসুং মল্তিলেতরেলগী সমস্যাশিংসু খন্নখ্রে। লুচিংবা অনিমক্না ভারত অমসুং ফিনলেন্দগী মরক্তা লৈনরিবা অনকপা মরীশিং অসি দেমোক্রেসী, রুল ওফ লো, ইক্বেলিতী, ফ্রীদম ওফ স্পীচ অমসুং মীওইবগী হকশিং ইকাই খুম্নবদা য়ুম্ফম ওই হায়না ফোঙদোকখি। মখোয়না মল্তিলেতরেলিজম, রুল-বেজ ইন্তরনেস্নেল ওর্দর, সস্তেনেবল দিবেলপমেন্ত অমসুং অইং-অশাগী অহোংবা অসি লাকশিন্নবা অকনবা মওংদা থবক তৌগনি হায়না অমুক হন্না থাজবা পীখি। লুচিংবা অনিনা হৌজিক চত্থরিবা বাইলেতরেল এঙ্গেসমেন্তশিং য়েংশিনখি অমসুং মখোয়না ত্রেদ অমসুং ইন্নবেসমেন্ত, ইন্নোভেসন, এজুকেসন, আর্তিফিসিএল ইন্তেলিজেন্স, ৫জি/৬জি, অমসুং ক্বান্তম কম্প্যুতিং য়াওনা অনৌবা তেক্নোলোজীশিং অসিগুম্বা সেক্তরশিংদা মরী মখা তানা পাকথোক-চাউথোক্নবা অপাম্বা ফোঙদোক্নখি। প্রধান মন্ত্রীনা ফিনলেন্দনা ক্লীন এন্দ গ্রীন তেক্নোলোজীশিংদা মাংজিল থারিবা অসি থাগৎখি অমসুং ভারতকী সস্তেনেবল দিবেলপমেন্ত ফংনবা হোৎনরিবা অসিদা ফিন্নিশ কম্পনীশিংগা পার্তনর ওইবা য়াবগী পোতেন্সিএল অদু পনখি। হীরম অসিদা মহাক্না রিন্যুএবল অমসুং বাইও-ইনর্জী, সস্তেনেবিলিতী, ইদু-তেক, ফার্মা অমসুং দিজিতাইজেসন অসিগুম্বা লমশিংদা কোওপরেসন হেনগৎনবা অপাম্বা ফোঙদোকখি। লুচিংবশিংনা ইন্দিয়া-ই.য়ু. পার্তনরশিপ, আর্তিক রিজনদা চুংশিন্ননবা, দবল্যু.তি.ও. অমসুং য়ু.এন. রিফোর্মশিং য়াওনা রিজনেল অমসুং গ্লোবেলগী সমস্যাশিংদা ৱাখল্লোন ফোঙদোক্নখি। নাকল অনিমক্না ভারত অমসুং ফিনলেন্দনা অফ্রিকাদা চাউখৎ-থৌরাংগী থবকশিং পাইখৎনবা চুংশিন্ননবা য়াবগী লৈরিবা পোতেন্সিএল অদু থমখি। প্রধান মন্ত্রীনা ফিনলেন্দবু ইন্তরনেস্নেল সোলর এলাইয়েন্স (আই.এস.এ.) অমসুং কোএলিসন ফোর দিজাস্তর রেজিলিয়েন্ত ইনফ্রাস্ত্রকচর (সি.দি.আর.আই.) য়াওনবা বর্তন তৌখি। লুচিংবা অনিনা মখোয় মশা-মশাগী বেক্সিনেসন দ্রাইবশিং য়াওনা কোবিদ-১৯গী ফীভম অদু খন্নখি অমসুং লৈবাক পুম্নমক্তা বেক্সিনশিং থুনা অমদি হোংনা ফংহন্নবা মালেম্না হোৎনরিবশিং অসিগী মরু ওইবা অদুদা মীৎয়েং চংখি। লুচিংবা অনিনা হন্দক লাক্কদৌরিবা মীফমশিং, পোর্তোদা ইন্দিয়া-ই.য়ু. লীদর্স মীতিং অমসুং ইন্দিয়া-নোর্দিক সম্মিৎতা উন্ননবা খৌরাংনা ঙাইরি।
প্রধান মন্ত্রীনা বসন্ত পঞ্চমি অমসুং সরস্বতি পুজাগী তঞ্জা লাকপদা জাতিদা নুংঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা বসন্ত পঞ্চমি অমসুং সরস্বতি পুজাগী তঞ্জা লাকপদা জাতিদা মহাক্কী ওইবা নুংঙাইবা ফোংদোকখ্রে। ত্বিতরদা প্রধান মন্ত্রীনা হায়খি, “নুংঙাই য়াইফরবা কুমহৈ বসন্ত পঞ্চমিগী তঞ্জা লাকপদা ঐহাক্না নুংঙাইবা ফোংদোকচরি।” মহাক্না হায়খি, “ঐহাক্না মসিমসু খুরুমজরি মদুদি মহৈগী লাইরেম্বী ইমা সরস্বতিনা ঐখোয় পুম্নমকপু পুক্নিং লৌশিং পীনবিবা ওইরসনু।”
নাগালেন্দগী স্তেৎহুৎ দেদা প্রধান মন্ত্রীনা মীয়ামদা য়াইফ পাউজেল পীরি

নাগালেন্দগী স্তেৎহুৎ দেদা প্রধান মন্ত্রী নরেন্দ্র মোদীনা নাগালেন্দগী মীয়ামদা য়াইফ পাউজেল পীরি । প্রধান মন্ত্রী মোদীনা হায়খি, “মপুং ফাবা রাজ্য অমা ওইরকপা নুমিৎ অসিদা নাগালেন্দগী মীয়ামদা য়াইফ-পাউজেল পীজরি। নাগালেন্দনা অৱাংবা থাক অমদা চাউখৎনবা অমসুং রাজ্য অদুগী মীয়ামগী অনিংবশিং থুংনবা ঐনা থৌনিজরি”।
পি.এম.না মধ্য প্রদেশকী সি.এম.গা উনখ্রে

লৈঙাক্কী অফবা লৈঙাক্লোনগী থৌরাং অমসুং মখোয়গী অওনবা থৌরাংশিংনা মীয়ামগী পুন্সিবু অফবা মায়কৈদা কমদৌনা অহোংবা পুরক্লিবগে হায়বগী মতাঙদা খন্নখ্রে‍। ত্বীত অমদা, প্রধান মন্ত্রীনা ফোঙদোকখি; “এম.পি. সি.এম. শ্রী @ChouhanShivraj জীগা উনদুনা এম.পি. লৈঙাক্কী অফবা লৈঙাক্লোনগী থৌরাং অমসুং মখোয়গী অওনবা থৌরাংশিংনা মীয়ামগী পুন্সিবু অফবা মায়কৈদা কমদৌনা অহোংবা পুরক্লিবগে হায়বগী মতাঙদা খন্নখ্রে‍।”
দোক্তরগী নুমিৎনা লাকপদা প্রধান মন্ত্রীনা দোক্তরশিংগী মফমদা নুংঙাইবা ফোংদোকখ্রে অমদি দা. বি.সি. রোইগী মফমদা ইকাই খুম্নবা উৎখ্রে

দোক্তরগী নুমিৎনা লাকপদা প্রধান মন্ত্রী শ্রী নরেন্দ্র মোদীনা দোক্তরশিংগী মফমদা নুংঙাইবা ফোংদোকখ্রে অমদি দা. বি.সি. রোইগী মফমদা ইকাই খুম্নবা উৎখ্রে। প্রধান মন্ত্রীনা হায়খি, “দোক্তরগী নুমিৎনা লাকপদা, ঐহাক্না ঐখোয়গী খুন্নাই অসিবু তিঞ্জং-কাইজংদনা অমসুং মশা-মউ ফনা থম্নবগীদমক পুং কুনমরি চুপ্না মথৌ পাংথোক্লিবা দোক্তরশিংদা নুংঙাইবা ফোংদোকচরি। মীয়ামগী য়াইফনবা মখোয়না লৌরিবা শিংথানীংঙাই ওইরবা থৌদাং অদু ফোংদোক্নবা ৱাহৈ লৈতে। ঐহাক্না শক্নাইরবা দোক্তর অমা ওইবীরম্বা দা. বি.সি. রোইগী মফমদসু ইকাই খুম্নবা উৎচরি।”
প্রধান মন্ত্রীনা সি.ই.আর.এ. ৱীক গ্লোবেল ইনর্জি অমসুং এনভাইরোমেন্ত লিদরশীপকী এৱার্দ ফংলগনি অমসুং ২০২১গী মার্চকী ৫দা সি.ই.আর.এ. ৱীক্তা কিনোৎ এদ্রেস পীগনি

প্রধান মন্ত্রী শ্রী নরেন্দ্র মোদীনা সি.ই.আর.এ. ৱীক গ্লোবেল ইনর্জি অমসুং এনভাইরোমেন্ত লিদরশীপকী এৱার্দ ফংলগনি অমসুং ২০২১গী মার্চ ৫গী চাওরাক্না নুমিদাং পুং ৭ তাবা মতমদা কেমব্রিজ ইনর্জি রিসর্স এসোসিয়েৎ ৱীক (সি.ই.আর.এ. ৱীক) ভিদিও কনফরেন্সকী খুত্থাংদা কিনোৎ এদ্রেস পীগনি। সি.ই.আর.এ. ৱীক্কী মরমদা সি.ই.আর.এ. ৱীক অসি ১৯৮৩দা দাঃ দেনিএল জর্গিন্না হৌদোকখিবনি। মসি ১৯৮৩দগী হৌদুনা চহি খুদিংগী মার্চ থাদা হৌস্তোন্দা শিন্দুনা লাক্লি অমসুং হায়রিবা অসি মালেমগী অহানবা চহিগী ওইবা ইনর্জিগী প্লেতফোর্ম হায়না লৌরি। সি.ই.আর.এ. ৱীক ২০২১ অসি ২০২১গী মার্চকী ১দগী ৫ ফাওবা ভর্চুএল ওইনা পাংথোক্কনি। এৱার্দ অসিগী মরমদা সি.ই.আর.এ. ৱীক গ্লোবেল ইনর্জি অমসুং এনভাইরোমেন্ত লিদরশীপকী এৱার্দ অসি ২০১৬দা লিংখৎখিবনি। হায়রিবা অসি তুংগী ওইবা গ্লোবেল ইনর্জি অমসুং এনভাইরোমেন্ত অমসুং পাম্বৈ অমা পুথোকপা অমসুং ইনর্জি এসেস, এফোর্দেবিলিতি অমসুং এনভাইরোমেন্তেল স্তেৱার্দশিপকী পোলিসিগীদমক লুচিংবা অমা ওইনা থৌদাং লৌবগীদমক শকখংবনি।